Koch bring handpop saam hof toe | Maroela Media
"Hoekom is ons hier?" het Missing aan Koch gevra terwyl die media toegekyk het. "Ons is hier omdat jy dinge op Twitter sê," het Koch geantwoord. "Ek? Nee dis jy… Ek skryf nie my eie twiets nie! Ons moet konsulteer… waar is ons prokureur, Dario [Milo]? Ons prokureur se naam klink soos 'n drankie! Wie word verteenwoordiger deur 'n warm sjokolade?"
Hofmeyr was nie Donderdag by die hof nie, aangesien hy by die Afrikaans is Groot-konsert in Kaapstad optree. Dr. Dan Roodt van Praag woon die verrigtinge namens Hofmeyr by. "Sterkte @danroodt. Onthou, ons kan nie eintlik verloor nie. Ons plan B is te goed," het Hofmeyr Donderdagoggend op Twitter geskryf.
Hofmeyr het op 10 November 'n interim hofbevel teen Koch bekom. Volgens die bevel word Koch onder andere verbied om die sanger op Twitter te teister. Hy mag hom ook nie dreig of lasterlike uitsprake teen Hofmeyr maak nie. Hy mag ook nie sy naam op sosialemedia-webwerwe soos Twitter koppel nie en ook nie sy naam op televisie of tydens radio-onderhoude noem nie.
Hofmeyr het op 23 Oktober op Twitter geskryf: "Sorry to offend but in my books blacks were the architects of apartheid. Go figure." Koch het Hofmeyr op Twitter hieroor aangevat en wou onder andere by Hofmeyr se borge weet hoekom hulle hom borg.
Pick n Pay en Land Rover moes op 30 Oktober haastig 'n besluit neem oor hul borgskappe by die Afrikaans is Groot-musiekfees. Dit het gekom ná Koch se artikel in The Times, genaamd "Dear white supremacists…" waarin hy die twee maatskappye se borgskappe bevraagteken.
Word groot !!!!!!!
Ek het nog nooit eens van die ou gehoor voordat die ding nou met Steve nie, ek lag nou lekker by myself die pop lyk eintlik beter as hy.
Koch, dit is nou regtig suurdruiwe omdat Steve baie aanhangers het en jy tevrede moet wees met 'n pop se geselskap. Het die afgelope tyd vir die eerste keer van jou gehoor – lyk jy maar altyd soos op die foto?
Hierdie ou is so "common" dis nie eers snaaks nie – ek dink hy het homself meer skade gedoen as vir Steve – hy irriteer my grensloos!!!! En deur met die pop by die hof aan te kom wys hy nou maar net dat hy nie kan onderskei tussen speeltyd en "grootmens" sake nie! Nee wat hy is regtig glad nie snaaks nie – meer irriterend!!!